

МОТИВИ

към Проект на Наредба за изменение и допълнение на Наредба № 5 за определянето и администрирането на местните такси и цени на услуги, предоставяни на физически и юридически лица  на територията на Община Две могили, област Русе.

Причини, налагащи приемането на Проект на Наредба за изменение и допълнение на Наредба № 5 за определянето и администрирането на местните такси и цени на услуги, предоставяни на физически и юридически лица  на територията на Община Две могили, област Русе.

С  Решение № 271 по Протокол № 24 /21.11.2008 г., на Общински съвет – Две могили е приета Наредба № 5 за определянето и администрирането на местните такси и цени на услуги, предоставяни на физически и юридически лица на територията на Община Две могили, област Русе. В последствие е изменяна многократно, като последното изменение е с Решение № 412 по Протокол № 28/26.09.2025 г. на Общински съвет – Две могили, което е свързано с въвеждането на еврото в Република България.
Съгласно разпоредбата на чл. 15 от Закона за въвеждане на еврото в Република България цените на всички стоки и услуги, които се предлагат на потребители, се обозначават в евро и в левове от 8 август 2025 г., до 8 август 2026 г.
Основният мотив за изготвянето на настоящия проект за изменение и допълнение на Наредба № 5 е настъпването на нова фаза след въвеждането на еврото, а именно изтичането на законоустановения срок за задължително двойно обозначаване на цените.
Това обстоятелство налага предприемането на последващи законодателни действия на местно ниво, а именно премахването на текстовете в подзаконовия нормативен акт, свързани с изричното обозначаване на цените в български лева, с цел привеждане на наредбата в пълно съответствие с актуалната правна рамка, при която единственото законно платежно средство и официална парична единица е еврото.
Наред с това, в хода на правоприлагането и с оглед променените икономически условия се установи обективна необходимост от преглед и актуализиране на стойностите на отделни услуги, предоставяни от общинската администрация.

Настоящият Проект  за изменение и допълнение на Наредба № 5 следва да се приеме от Общинския съвет на община Две могили на основание чл. 9, ал. 1 от Закона за местните данъци и такси и чл. 21, ал.2 от Закона за местното самоуправление и местната администрация.  
При изработване на този проект, чийто възложител е кметът на общината, са спазени всички изисквания на Закона за нормативните актове, визирани в чл. 26 от същия, както и правилата на Указ № 883/1984 г. за прилагане на ЗНА, както и нормите на АПК, относими към издаване на подзаконови нормативни актове.
В изпълнение на чл. 26, ал. 3 от Закона за нормативните актове настоящият Проект, заедно с мотивите е публикуван на интернет страницата на общината (www.dvemogili.egov.bg) и в Портала за обществени консултации (www.strategy.bg).
Срокът за предложения и становища по проектите, публикувани за обществени консултации е 30 дни.
След приключването на обществената консултация и преди приемането, съответно издаването на наредбата, вносителят публикува на интернет страницата на общината справка за постъпилите предложения заедно с обосновка за неприетите предложения.
Така изготвения проект, ведно с доклад, съответно и мотивите на проекта се внася за разглеждане в Общински съвет - Две могили.

Цели, които се поставят:
С приемането на Проекта на Наредба за изменение и допълнение на Наредба № 5 се цели адаптиране на местната нормативна уредба към условията след преминаването към еврото и изтичането на срока за двойно обозначаване на цените, както и актуализиране на ценоразписа за предоставяните от общината услуги спрямо реалните икономически условия.

Финансови и други средства, необходими за прилагането на Наредбата:
С предлагания Проект на Наредба за изменение и допълнение на Наредба № 5 за определянето и администрирането на местните такси и цени на услуги, предоставяни на физически и юридически лица  на територията на Община Две могили, област Русе не се предвижда разходване на финансови средства.

Очаквани резултати от прилагането, включително финансови:
С приемане на Проекта на Наредба за изменение и допълнение на Наредба № 5 за определянето и администрирането на местните такси и цени на услуги, предоставяни на физически и юридически лица  на територията на Община Две могили, област Русе очаква да се постигне пълна съгласуваност с актуалното законодателство.

Анализ за съответствие с правото на Европейския съюз:
Проектът не съдържа разпоредби, транспониращи актове на Европейския съюз, поради което не се налага анализ за съответствие с правото на Европейския съюз. Предлаганият Проект на на Наредба за изменение и допълнение на Наредба № 5 за определянето и администрирането на местните такси и цени на услуги, предоставяни на физически и юридически лица на територията на Община Две могили, област Русе е подзаконов нормативен акт и е в съответствие с разпоредбите и целите на националното и местното законодателство, в това число с нормативните актове от по-висока степен. Предлаганият Проект на Наредба не противоречи на норми от по-висока йерархия и на европейското законодателство.

